Kamu bisa jelasin ke aku soal Papan Anggegana Amsterdam Schiphol dalam bahasa jawa?

Papan Anggegana Amsterdam Schiphol kanthi kodhe IATA AMS lan ICAO EHAM iku papan anggegana utama ing Walanda sing dumunung ing kidul Amsterdam, persisé ing gemeente Haarlemmermeer. Schiphol iku salah siji saka papan anggegana-papan anggegana ing Éropa sing sesaingan dadi lawang gapura utama lumebu menyang bawana mau bebarengan karo Papan Anggegana London Heathrow ing London, Karajan Manunggal; Papan Anggegana internasional Frankfurt ing Frankfurt am Main, Jerman; lan Papan Anggegana internasional Charles de Gaulle ing Paris (Roissy), Prancis. Ing taun 2004, Schiphol nggayuh urutan kapapat ing Éropa tumrap gunggung penumpang ya iku 42.541.000 penumpang, antarané papan anggegana-papan anggegana mau ing dhuwur.

Schiphol diyasa minangka sawijining terminal gedhé sing banjur dipérang dadi telung pérangan, sing pungkasan rampung taun 1994. Rencana èkspansi sabanjuré uga wis ana. Papan Anggegana iki duwé limang landhas pacu utama lan siji manèh kanggo pamaburan liya. Landhas pacu "kalima", sing sabeneré kaenem, rampung taun 2003 lan rencana kanggo landhasan kapitu uga wis ana.

Papan Anggegana Schiphol minangka punjer operasi KLM, Martinair, lan Transavia. Amarga padheté lalu lintas lan béya sing dhuwur, sawatara maskapé pindhah menyang papan anggegana liya sing luwih cilik kaya ing Groningen, Rotterdam, Eindhoven lan Maastricht.